Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: a 96/2003. (XII. 18.) GKM rendelethez
Paragraph Index: 551

1. Az éves teljesítmény-igénybevétel szabályai 1.1. Ha az egybefüggõ telephelyen a szerzõdési idõszakban, a téli fogyasztási idõszakban is vételeznek földgázt, a közüzemi teljesítménydíjat és alapdíjat a téli fogyasztási idõszakra igénybe vett legnagyobb teljesítmény alapján köteles a fogyasztó megfizetni. Az alap- és teljesítménydíjas szezonális fogyasztó a téli fogyasztási idõszakban igénybe vett legnagyobb teljesítmény alapján megfizetett alap-, illetve teljesítménydíjon felül köteles megfizetni a téli idõszakon kívüli idõszakban igénybe vett legnagyobb teljesítmény és a téli idõszakban igénybe vett legnagyobb teljesítmény különbözetére az alapdíj vagy teljesítménydíj 15%-át. 1.2. Ha a szerzõdési idõszakban, a téli fogyasztási idõszakban a fogyasztó nem vételez földgázt, a téli fogyasztási idõszakon kívüli igénybevételre a közüzemi teljesítménydíj, vagy alapdíj 15%-át köteles a fogyasztó megfizetni. 1.3. Az alap- és teljesítménydíjas szezonális fogyasztó megállapodhat a téli fogyasztási idõszak elsõ hónapjában való szezonális fogyasztásra is a szolgáltatóval. Ebben az esetben a téli fogyasztási idõszak elsõ hónapjára érvényes szezonális igénybevételre a közüzemi teljesítménydíjat, vagy alapdíjat azokra a napokra kell megfizetni, amelyeken az egybefüggõ telephelyen földgázt vételeznek. Ha az egybefüggõ telephelyen a téli fogyasztási idõszak elsõ hónapja után is vételez a fogyasztó földgázt, a szolgáltató jogosult a téli idõszakban igénybe vett legnagyobb teljesítmény után a közüzemi teljesítménydíjat — az 1.1. pont szerint — egész évre érvényesíteni. 1.4. A fogyasztó által lekötni kívánt legnagyobb órai teljesítmények joghatályos bejelentését a szolgáltató által a nagykereskedõ számára megadott teljesítmény-lekötés ÜKSZ-ben meghatározott idõpontját megelõzõ 15. napig kell megtenni. 1.5. A lekötni kívánt teljesítmény bejelentésének késedelme (elmulasztása) esetén a szolgáltató a soron következõ szerzõdési idõszakot megelõzõ szerzõdési idõszakra lekötött teljesítményeket jogosult érvényes lekötött teljesítménynek tekinteni mindaddig, amíg a fogyasztó a lekötni kívánt teljesítmény bejelentésének nem tesz eleget. Ilyen késedelem esetén a fogyasztó — a bejelentett teljesítmény után a teljes szerzõdési idõszakra felszámolt közüzemi teljesítménydíjon felül — köteles a szolgáltató részére pótdíjként megfizetni az adott egybefüggõ telephelyen a késedelem idõtartama alatt figyelembe vett teljesítmény éves közüzemi teljesítménydíjának 1/365 részét a késedelem minden napjára. 1.6. A pótdíjra vonatkozó számlát a szolgáltató a közüzemi teljesítménydíj számlájával együtt jogosult kiállítani a fogyasztó számára, aki a pótdíj számláját a közüzemi teljesítménydíj számlájával együtt köteles kiegyenlíteni. 1.7. A fogyasztó az egybefüggõ telephelyen lekötött órai teljesítmény túllépése esetén — egybefüggõ telephelyenként — köteles pótdíjat fizetni a szolgáltatónak. A pótdíj az adott hónapon belül jogosulatlanul igénybe vett legnagyobb többletteljesítmény éves közüzemi teljesítménydíjának 1,5-szerese. Ismételt teljesítmény túllépés esetén a pótdíj havonta ismételten felszámításra kerül.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes